I december 2010 opsøgte Tommy Bystrup Larsen John Martin Larsen i dennes hjem. Her overfaldt han ham med et jernrør. Ifølge obduktionen døde John Martin Larsen efter at være blevet slået 15 gange med jernrøret. Den 21-årige har allerede i byretten erkendt, at han har forvoldt den 47-åriges død, men han nægter sig skyldig i drab, og derfor ankede han i januar byrettens dom med henblik på at blive frifundet for drab. Derimod erkender han vold med døden til følge, som i givet fald vil give en væsentlig lavere straf end de 12 års fængsel, han nu er idømt. I forbindelse med sagen kom det frem, at der er tale om et indviklet og tragisk familiepulsespil i et misbrugsmiljø, hvor gerningsmanden efter drabet blevet gift med offerets niece. Sagen starter i dag i Vestre Landsret i Aalborg.

Opsummering:
Sagen mod den 21-årige Tommy Bystrup Larsen, der i januar blev idømt 12 års fængsel for drab på den 47-årige John Martin Larsen fra Mou, skal nu prøves i landsretten. Den dømte går efter at blive frifundet for drab.